Musikken, klapsalver og skiftevis glade og frustrerede tilråb fra publikum gav genklang i den store hal, som dannede ramme om et futsal-opgør mellem Hjørring Futsal og Sat Af Pigeons. Det er første gang siden 19. december, hvor de restriktioner, som søndag er blevet lempet, trådte i kraft. Familien med Stemningen var god fra start, hvor spillerne gjorde deres entre på banerne til musik for fuld udblæsning og taktfaste klapsalver. Henrik Vangsted fra Sindal var kommet for at se sin søn bære anførerbindet for hjemmeholdet. -	Jeg er stolt, men jeg er også hans kritiker. Han får at vide hvilke fejl, han har lavet i morgen, siger han med et smil. Kæresten Mille Nielsen er også med. Og forventningen er klar. -	Jeg forventer selvfølgelig, at de vinder, siger hun. Ikke glemt hvordan man gør Et andet sted i hallen sad Kasper Knudsen, som længe har været fast gæst til Hjørrings futsalkampe. Han viser, at han ikke har glemt, hvordan man er et godt hjemmepublikum. -	Neeeej. Dommeren er helt væk, råber han med et glimt i øjet. Han er glad for at være tilbage på tilskuerpladserne, og der har han tænkt sig at blive ved med at komme fremover. -	Jeg er fast gæst. Der skal gå meget galt, hvis jeg ikke skal herind, slutter han.
I dag kunne tilskuere atter vende tilbage til indendørs idrætsarrangementer, efter det søndag er slut med flere coronarestriktioner.